  Виталий Пронин Жаляса верано, конкурсэ ӧжытгес пырисько ёросъёсысь иворчиос, со дыре ик пӧлазы вань тунсыко но лэчыт гожъяськисьёс.Зинаида Рябинина, «Удмурт дунне» газетлэн валтӥсь редакторез, Э. Батуев нимо премилэн  2014-тӥ ар понна лауреатэз, премия сётонъя комиссилэн ёзчиез:- Премия - со адямилэсь ас удысаз тыршемзэ дунъян. Журналистика удысын трос конкурсъёс, премиос, но соос ортчо вал удмурт журналистъёслэн палэнтӥзы, соин ик «Удмурт Кенешлэсь» Э. Батуев нимо премизэ сётъян анай  кылын гожъяськись- ёс понна туж шумпотымон. 2011-тӥ арысен пусъемын ни 17 журналист, 3-ез со пӧлысь - «Удмурт дуннеысь».Жаляса верано, конкурсэ ӧжытгес пырисько ёросъёсысь иворчиос, со дыре ик пӧлазы вань  тунсыко но лэчыт гожъяськисьёс. Комиссия али малпаське азьланяз, оло, ватсаса  номинация пыртон сярысь. Угось али  вань егит журналистъёслы нимысьтыз номинация. Озьы ке ӧй луысал, арлыдо журналистъёсын  вожвылъяськыны соос ноку ӧй дӥсьтысалзы. Нош пинал муртлэсь нырысетӥ вамышъёссэ дунъяло ке, солэн аслыз осконэз юнма, уката ӟеч тыршыны кутске.  